Rikunarita-ORG/Wikinium huggingface dataset:
# ხაზარეფი

რეკონსტრუქცია. ხაზარი მალიმორი ჭკორწკჷმა ართო
**ხაზარეფი** — თურქულნინამი გვერდოგეგია კათა, დუდმაართაშე ცენტრალური აზიაშე, ნამუქჷთ VII ოშწანურას ზოხორინელი ოხანე აკოქიმინეს ოორუე კავკაციას. აკონტროლენდეს აბრეშუმიშ დიდ რზას ნამუთ ართიანს მეთმიორსხუანდჷ ჩინეთის, ცენტრალური აზიას დო კიევიშ რუსეთის. სუმი ოშწანურაშ გოძვენას (650-965) აკონტროლენდეს ვოლგაშ დო დონიშ წყარპიჯეფს ყირიმიშ ჩქონსთინეფი დიდი ხანიშ გოძვენას იდვალუაფუდეს ბიზანტიაშ იმპერიაშ დო ომაიანეფიშ ოხალიფეშ შქას, თიშ უკული, მუთ მეხვარეს ბიზანტიაშ იმპერიას სასანიანეფიშ დამარცხებას.

ბიზანტიაშ იმპერიაშ დო ხაზარეფს შქას რსხუქ 900 წანას გეუფრაშჷ, მუშ შედეგო ბიზანტიაქ მოუჭანუ ალანეფს, ხაზარეფი ყირიმიშე დო ოორუე კავკაციაშე გეგშურაჸუდესკო. თე ფაქტით ირგებუა კიევიშ რუსეთიშ მამართალ სვიატოსლავ I-ქ, გეჭოფუ ხაზარეფიშ ნანანოღა ატილი (965-969) დო მოჯალაგუ ხაზარეფიშ ომაფე.

## თაშნეშე ქოძირითე

* ხაზარული ნინა
* ხაზარეფიშ ოხაკანე
* ხაზარეფიშ ლესქერობეფი საქორთუოს

## ლიტერატურა

* ქორთული სხუნუეფიშ ენციკლოპედია, ტ. 11, ხს. 414, ქართი, 1987 წანა.
* Noonan, Thomas S. (1999). "European Russia c500-c1050", *The New Cambridge Medieval History: Volume 3, C.900-c.1024*.  Cambridge University Press,  485–534 ხს.. ISBN 978-0-521-36447-8.
* Golden, Peter Benjamin (2011). *Central Asia in World History*, New Oxford World History.  Oxford University Press. ISBN 978-0-19-979317-4.

## სქოლიო